《西湖题小桃王氏别馆》
明代·田艺蘅

柳外朱楼绚彩霞，阿谁湖上浣春纱。
留人燕子初命子，映面桃花恰始花。
轻薄未应来邺下，呢喃多是怨王家。
东风频驻青骢马，无那桥西酒旆斜。

作者简介：浙江钱塘人，字子艺，田汝成子。以贡生为徽州训导，罢归。作诗有才调，博学能文。为人高旷磊落，性放旷不羁，好酒任侠，善为南曲小令。至老愈豪放，斗酒百篇，人疑为谪仙。有《大明同文集》、《留青日札》、《煮泉小品》、《老子指玄》及《田子艺集》。